У Вікіпедыі ёсць артыкулы пра іншых асоб з прозвішчам Кубін.

**Альфрэд Кубін** (Альфрэд Леапольд Ізідар Кубін, ням.: Alfred Leopold Isidor Kubin; 10 красавіка 1877, Лейтмерыц, Багемія — 20 жніўня 1959, Вернштайн-на-Іне) — аўстрыйскі графік, пісьменнік і кніжны ілюстратар.

Біяграфія
---------

Для творчасці Кубіна тыповымі з’яўляюцца карціны фантастычных сноў, якія выконваюцца з нервовым вядзеннем штрыха. У творчасці Кубіна натхнялі візіянерскія і сімвалічныя работы Франсіска Гоя, Джэймса Энсара, Адзілона Рэдона, Эдварда Мунка і Макса Клінгера. Альфрэд Кубін пераважна працаваў у графіцы.

З 1898 года Кубін жыў у Мюнхене, дзе наведваў прыватную мастацкую школу Людвіга Шміта-Ройтэ. 2 мая 1899 года Кубін быў залічаны ў каралеўскую акадэмію мастацтваў на курс жывапісу Нікалауса Гізіса. Аднак неўзабаве Кубін кінуў вучобу. Пасля некалькіх навучальных паездак у 1905 годзе Кубін размясціўся ў 1906 годзе ў Вернштайне-на-Іне ў старадаўняй сядзібе Цвіклет, дзе жыў да канца сваіх дзён разам са сваёй жонкай Хэдвіг Грюндлер, сястрой пісьменніка Оскара А. Г. Шміца. З 1928 года Кубін знаходзіўся ў перапісцы з Карлам Рэсінгам і Германам Гесэ.

У Цвіклеце з’явіўся на свет фантастычны раман Кубіна «Іншы бок», які быў выдадзены ў 1909 годзе са шматлікімі ілюстрацыямі аўтара. Кубін апісвае ў кнізе свет галюцынацый і бачанняў канца свету. У свой свет сноў галоўная дзеючая асоба рамана (графіка па прафесіі, як і Кубін) запрасіў яго школьны сябар. У гэтым свеце ён праводзіць тры гады. Першапачатковае захапленне навакольным становішчам змяняецца ў рэшце рэшт агідай.

У тым жа 1909 годзе Кубін разам з Васілём Кандзінскім, Аляксеем Яўленскім, Адольфам Эрбслё, Габрыеле Мюнтэр, Мар’янай Вяроўкінай і Карлам Хоферам стаў сузаснавальнікам «Новага мюнхенскага мастацкага аб’яднання», які стаў папярэднікам «Сіняга вершніка». Альфрэд Кубін выканаў ілюстрацыі да 60 кніг, сярод якіх творы Ф. М. Дастаеўскага і Эдгара По, апублікаваў альбомы друкаванай графікі («На краі жыцця», 1921; «Пляска смерці», 1918; «Прыгоды малявальнага пяра», 1941). У яго творчай спадчыне тысячы малюнкаў пяром.

Зноскі
------

1. 1 2  Alfred Kubin<a href='https://wikidata.org/wiki/Track:Q17299517'></a>
2. 1 2  Alfred Kubin — OUP, 2006. — ISBN 978-0-19-977378-7<a href='https://wikidata.org/wiki/Track:Q217595'></a><a href='https://wikidata.org/wiki/Track:Q24255573'></a><a href='https://wikidata.org/wiki/Track:Q1547776'></a>
3. ↑  Czech National Authority Database Праверана 23 лістапада 2019.<a href='https://wikidata.org/wiki/Track:Q13550863'></a>
4. ↑  *Krackowizer F. Berger F.* Biographisches Lexikon des Landes Österreich ob der Enns: Gelehrte, Schriftsteller und Künstler Oberösterreichs seit 1800 — Pas, Linz: Verein und Institut für Ostbairische Heimatforschung, 1931. — S. 175–176. — 411 с.<a href='https://wikidata.org/wiki/Track:Q1405513'></a><a href='https://wikidata.org/wiki/Track:Q4190'></a><a href='https://wikidata.org/wiki/Track:Q101574058'></a><a href='https://wikidata.org/wiki/Track:Q2514835'></a><a href='https://wikidata.org/wiki/Track:Q41329'></a><a href='https://wikidata.org/wiki/Track:Q104717708'></a>
5. ↑  Museum of Modern Art online collection Праверана 4 снежня 2019.<a href='https://wikidata.org/wiki/Track:Q73268604'></a>
6. ↑  *Cassou J. Brunel P. Claudon F. і інш.* Encyclopédie du symbolisme — 1979. — ISBN 2-85056-129-0<a href='https://wikidata.org/wiki/Track:Q3384214'></a><a href='https://wikidata.org/wiki/Track:Q109906671'></a><a href='https://wikidata.org/wiki/Track:Q44827932'></a><a href='https://wikidata.org/wiki/Track:Q3103347'></a><a href='https://wikidata.org/wiki/Track:Q965990'></a>